Sebastian Burduja, candidatul PNL la Primăria Capitalei, a vorbit în cadrul emisiunii “Sport şi politică”, la FANATIK, despre ascensiunea sa în lupta pentru București.
Un sondaj de opinie privind alegerile pentru primăria București, realizat săptămâna trecută de Jarding Global LLC, arată că Sebastian Burduja a urcat pe locul doi în cursa electorală, depășind-o pe candidata PSD, Gabriela Firea.
În cadrul emisiunii moderate de Horia Ivanovici, liberalul a dezvăluit că a intrat destul de târziu în campania eletorală pe care a început-o de pe poziția a patra în sondaje. ”Noi am plecat cu șansa a patra. Am plecat fără timp, ne-am muncit să ne prezentăm, sunt singurul care am un program, un plan pentru București. La mine e o carte. Nu e prima carte, e a treia.
Avem o echipă că Bucureștiul nu poți să îl conduci singur. A avut primarul actual impresia asta și s-a ales praful. A ajuns singur într-un birou înconjurat de munți de hârtii.
Nu ai cum trei milioane de oameni cu probleme foarte grele. S-a mai trezit acum în campanie, mai trage niște dungi, mai pavează niște alei”, a declarat Sebastian Burduja în cadrul emisiunii “Sport şi Politică”, la FANATIK.
Întrebat de Horia Ivanovici dacă ar fi fost desemnat candidatul alianței PSD-PNL în locul lui Cătălin Cârstoiu avea șanse să câștige Bucureștiul, Sebastian Burduja a răspuns: ”Mai mari, cu siguranță! Eu zic că am și astăzi, dar să ai mai mult timp la dizpoziție și susținere, îl băteam pe Nicușor Dan 100%.”
Sebastian Burduja este încrezător și spune că are șanse destul de mari să câștige alegerile din București și să îl învingă pe Nicușor Dan, care se clasează pe poziția I în sondaje.
”Și dacă mă desemna partidul meu acum trei, șase luni, tot îl băteam. Nu am nicio îndolială pentru că, bine, eu o să îl bat oricum, dar ne-am făcut singuri viața mai grea și i-am dezamăgit pe pe oameni.
Au fost decizii, întoarceri, răzgândeli, sondaje peste sondaje, tot felul de nume, au fost tot felul de ipoteze”, a mai spus Sebastian Burduja.